Вучыцца ў школе, як вядома, можна па-рознаму. Проста выконваць вучэбную праграму, чакаючы атэстата, ці дзень за днём штурмаваць новыя гарызонты, ні на хвіліну не спыняючыся на дасягнутым. Так, як гэта робяць пераможцы прадметных алімпіяд. Для такіх вучняў проста атрымліваць выдатныя адзнакі – даўно пройдзены этап. Сёлета па выніках другога этапа рэспубліканскай прадметнай алімпіяды на Кобрыншчыне 144 дыпломы, якіх удастоены 108 вучняў. Усіх іх сабрала ўрачыстае мерапрыемства, якое нядаўна прайшло ў Кобрынскай дзіцячай школе мастацтваў.